2 Հոկտեմբեր 2018ին, Սէուտական Արաբիոյ քաղաքացի Ճամալ Խաշոկճի այցելած էր Պոլսոյ մօտ Սէուտական Արաբիոյ հիւպատոսարանը, ամուսնալուծութեան փաստաթուղթերը վերջնականացնելու համար, որպէսզի կարենայ ամուսնանալ իր թուրք հարսնացուին՝ Հատիճէ Չենկիզի հետ, սակայն Խաշոկճի երբեք դուրս չեկաւ հիւպատոսարանէն: Ան սպաննուեցաւ եւ, ըստ թրքական աղբիւրներու, մասնատուեցաւ սէուտցի քննիչներու յատուկ խումբի մը կողմէ, որ նախորդ օրը ուղարկուած էր Պոլիս, իսկ սպանութենէն անմիջապէս ետք խումբին անդամները վերադարձան Սէուտական Արաբիա, երկու առանձին օդանաւերով։